Id-Deċiżjoni tal-Kunsill
tal-25 ta' April 2002
dwar ir-reviżjoni tal-Manwal Komuni
(2002/352/KE)
IL-KUNSILL TA' L-UNJONI EWROPEA,
Wara li kkunsidra r-Regolament tal-Kunsill (KE) Nru 790/2001 ta' l-24 ta' April 2001 li jirriserva lill-Kunsill poteri ta' implimentazzjoni rigward ċerti disposizzjonijiet dettaljati u proċeduri prattiċi biex jitwettqu spezzjonijiet u sorveljanza mal-konfini [1],
Wara li kkunsidra l-inizjattiva tar-Renju tal-Belġju u r-Renju ta' l-Isvezja,
Billi:
(1) Huwa meħtieġ li jitħassru ċerti disposizzjonijiet tal-Manwal Komuni [2] li huma żejda għal attivitajiet ta' kontroll mal-konfini u li jiġu emendati ċerti disposizzjonijiet oħra sabiex titqies dik ir-revoka.
(2) L-Istati Membri indikaw lis-Segretarjat Ġenerali tal-Kunsill li ċerti l-Annessi għall-Manwal Komuni li jikkonsistu minn listi ta' tagħrif fattwali, li għandu jiġi provvdut lilhom bi qbil mar-regoli li japplikaw korrentement, ukoll ma jeħtieġux li jkomplu jiffurmaw parti mill-Manwal Komuni.
(3) Bi qbil ma' l-Artikoli 1 u 2 tal-Protokoll dwar il-pożizzjoni tad-Danimarka annessi mat-Trattat ta' l-Unjoni Ewropea u t-Trattat li jistabbilixxi l-Komunità Ewropea, id-Danimarka mhijiex tipparteċipa fl-adozzjoni ta' din id-Deċiżjoni, u mhijiex marbuta biha jew suġġetta għall-applikazzjoni tagħha. Ladarba din id-Deċiżjoni timmira biex jibqa' jinbena il-Acquis ta' Schengen skond id-disposizzjonjiet tat-Titolu IV ta' Parti Tlieta tat-Trattat li jistabbilixxi l-Komunità Ewropea, bi qbil ma' l-Artikolu 5 tal-Protokoll msemmi, id-Danimarka se tiddeċiedi f'perjodu ta' sitt xhur wara li l-Kunsill adotta din id-Deċiżjoni jekk hux se tbiddilha fil-liġi nazzjonali tagħha.
(4) Rigward ir-Repubblika ta' l-Irlanda u r-Renju tan-Norveġja, din id-Deċiżjoni tikkostitwixxi żvilupp tad-disposizzjonijiet tal-Acquis ta' Schengen li jidħlu taħt l-erja riferita fl-Artikolu1, punt A, tad-Deċiżjoni tal-Kunsill 1999/437/KE tas-17 ta' Mejju 1999 dwar ċerti arranġamenti biex jiġi applikat il-Ftehim konkluż mill-Kunsill ta' l-Unjoni Ewropea u r-Repubblika ta' l-Islanda u r-Renju tan-Norveġja li għandu x'jaqsam ma' l-assoċjazzjoni ta' dawk iż-żewġ Stati bl-implimentazzjoni, l-applikazzjoni u l-iżvilupp tal-Acquis ta' Schengen [3].
(5) Skond l-Artikoli 1 u 2 tal-Protokoll dwar il-pożizzjoni tar-Renju Unit u ta' l-Irlanda annessat mat-Trattat ta' l-Unjoni Ewropea u t-Trattat li jistabbilixxi l-Komunità Ewropea, l-Istati Membri msemmija fuq mhumiex qed jipparteċipaw fl-adozzjoni ta' din id-Deċiżjoni, u għalhekk mhumiex marbuta biha jew suġġetta għall-applikazzjoni tagħha,
ADOTTA DAN IR-REGOLAMENT:
Artikolu 1
1. Parti I tal-Manwal Komuni huwa hawnhekk emendat kif ġej:
(a) f'punt 1.2, it-tieni sentenza għandha tiġi mibdula b'dan li ġej:
"Il-qsim mhux awtorizzat ta' konfini esterni f'postijiet oħra għajr postijiet fejn jinqasam konfini jew kultant f'ħinijet ta' ftuħ għajr dawk fissati jista' jwassal għal kastig skond il-penali provduti mill-liġi nazzjonali.";
(b) punt 1.3 għandu jiġi mibdul b'dan li ġej:
"Bħala eċċezzjoni, dawn li ġejjin jistgħu jaqsmu konfini esterni f'postijiet oħra għajr postijiet awtorizzati fejn jinqasam il-konfini u barra mill-ħinijiet fissati:
- persuni li għalihom isir provvediment għal permessi xierqa skond ftehimijiet bilaterali fuq traffiku lokali mal-konfini, magħrufa fl-Italja bħala "traffiku lokali mal-konfini"; "jew traffiku ta' eskursjoni";.
- baħħara li jitilgħu l-art bi qbil mal-punt 6.5.2.";
(ċ) f'punt 1.3.1, l-aħħar sentenza għandha titħassar;
(d) punt 1.3.3 għandu jiġi mibdul b'dan li ġej:
"Derogi mid-disposizzjonijiet ta' punt 1.2 f'konnessjoni ma' traffiku lokali mal-konfini - magħruf fl-Italja bħala "traffiku lokali mal-konfini" jew "traffiku ta' eskursjoni"- jingħataw bi qbil ma' ftehim bilaterali konkluż mill-Istati Membri ma' Stati terzi ġirien tagħhom."
2. L-Annessi 2 u 3 tal-Manwal Komuni għandhom jitħassru.
Artikolu 2
Din id-Deċiżjoni għandha tapplika mill-1 ta' Ġunju 2002.
Artikolu 3
Din id-Deċiżjoni hija indirizzata lill-Istati Membri bi qbil mat-Trattat li jistabbilixxi l-Komunità Ewropea.
Magħmula fil-Lussemburgu, fil-25 ta' April 2002.